Egy a hatmilliárdhoz.

A mutatványhoz ismerni kell a következő metódusokat:

Szimpla számolás (röviden: szimplázás):

A bűvész a kártyacsomagot az egyik kezében tartja. A kártyacsomag tetejéről a bűvész az ujjai segítségével átcsúsztat a másik kezébe egy lapot. Így a bűvész egyik kezében levő kártyacsomag tetejéről egy darab kártya átkerül a bűvész másik kezébe.

Dupla számolás (röviden: duplázás):

A bűvész a kártyacsomagot az egyik kezében tartja. A kártyacsomag tetejéről a bűvész az ujjai segítségével átcsúsztat a másik kezébe egy lapot. Majd ezután a bűvész a kártyacsomag maradékának tetejéről az ujjai segítségével átcsúsztat megint egy lapot a másik kezébe az előbb átcsúsztatott lapra. Így a bűvész egyik kezében levő kártyacsomag tetejéről két darab kártya átkerül a bűvész másik kezébe, miközben ennek a két kártyának a sorrendje megfordul. Tulajdonképpen ekkor a bűvész az egyik kezében levő kártyacsomag tetejéről átszámol egyesével két lapot a másik kezébe.

Tripla számolás (röviden: triplázás):

A bűvész a kártyacsomagot az egyik kezében tartja. A kártyacsomag tetejéről a bűvész az ujjai segítségével átcsúsztat a másik kezébe egy lapot. Majd ezután a bűvész a kártyacsomag maradékának tetejéről az ujjai segítségével átcsúsztat megint egy lapot a másik kezébe az előbb átcsúsztatott lapra. Majd ezután a bűvész a kártyacsomag maradékának tetejéről az ujjai segítségével átcsúsztat megint egy lapot a másik kezébe az előbb átcsúsztatott lapra. Így a bűvész egyik kezében levő kártyacsomag tetejéről három darab kártya átkerül a bűvész másik kezébe, miközben ennek a három kártyának a sorrendje megfordul. Tulajdonképpen ekkor a bűvész az egyik kezében levő kártyacsomag tetejéről átszámol egyesével három lapot a másik kezébe.

Kellék: egy csomag 52 lapból álló jokerek nélküli francia kártyacsomag.

Előadás:

A bűvész megkérdezi a nézőtől, hogy a francia kártyacsomag színei közül a néző melyiket kedveli a legjobban. Miután a néző kiválasztotta a kedvenc színét, a bűvész kiválogatja a francia kártyacsomagból a néző kedvenc színével megegyező színű 13 darab lapot. Ezután a bűvész egy 13 lapból álló csomagot készít össze, a lapok sorrendje föntről lefelé haladva: A, 2, 3, 4, 5, 6, 7, 8, 9, 10, J, Q, K, és ezt az összerakott csomagot a nézőnek is megmutatja, tehát a néző tud a lapok sorrendjéről. A lapok hátoldallal felfelé néznek a csomagban.

A bűvész elmagyarázza a nézőnek, hogy ezt a 13 darab lapot 13!=6227020800 féleképpen lehetne sorba tenni. A bűvész egyik kezébe veszi ezt az alapsorrendben összeállított csomagot, és a bűvész a néző utasítása szerint fogja ezt a 13 darab lapot összekeverni. Ha a néző azt mondja, hogy „szimpla”, akkor a bűvész szimplázva átszámol a kártyacsomag tetejéről egy lapot a másik kezébe, és ezt a lapot megfordítva a legutoljára letett lapra ráteszi, a letett lap képes oldala van felül. Ha a néző azt mondja, hogy „dupla”, akkor a bűvész egyesével átszámol a kártyacsomag tetejéről két lapot a másik kezébe (tehát duplázik), ezt a két lapot összefogva megfordítja, és ezt a megfordított két lapot a legutoljára letett lapra ráteszi, a letett lapok képes oldala van felül. Ha a néző azt mondja, hogy „tripla”, akkor a bűvész egyesével átszámol a kártyacsomag tetejéről három lapot a másik kezébe (tehát triplázik), ezt a három lapot összefogva megfordítja, és ezt a megfordított három lapot a legutoljára letett lapra ráteszi, a letett lapok képes oldala van felül. (Ha még nincs letett lap, akkor a bűvész csak leteszi a másik kezében levő lapot vagy lapokat, úgy hogy a lapokat egyszerre összefogja és megfordítja.) Ez addig tart, amíg a bűvész egyik kezében levő 13 lapból álló kártyacsomag összes lapját a bűvész le nem teszi. (Tehát úgymond a 13 darab lapból álló kártyacsomagon egy valamilyen „szimpla-dupla-tripla” sorozattal végig kell menni.) Ezután a bűvész a letett lapokat összefogva megfordítja úgy, hogy a lapok hátoldala legyen felül. A bűvész megmutatja a nézőnek, hogy a letett lapok sorrendje az alapsorrendhez képest változott.

Például, ha a néző „szimpla”, „szimpla”, „dupla”, „tripla”, „szimpla” „dupla”, „tripla” utasításokat adja, akkor az eredetileg felülről számítva A, 2, 3, 4, 5, 6, 7, 8, 9, 10, J, Q, K, összerakott csomagban a lapok sorrendje felülről számítva A, 2, 4, 3, 7, 6, 5, 8, 10, 9, K, Q, J lesz.

Ezt a keverést a bűvész a nézővel együtt néhányszor megismételheti. Néhányszori így történő keverés során a 13 darab lap bármilyen sorrendje előállhat. Ezzel a mutatvány első része véget ért.

Ezután következik a mutatvány második része.

A bűvész igazgat egy kicsit a csomagon, és egy papírra felírja a 13 darab lap egy lehetséges sorrendjét mint egy jóslatot.

Ezután a bűvész a megigazított csomagot az egyik kezébe veszi, és ezt a megigazított csomagot az előbbiekhez hasonló módon a néző utasításai szerint összekeveri néhányszor. Fontos, hogy a bűvész a másik kezébe átszámolt lapokat most ne fordítsa meg, hanem hátlappal felfelé tegye le a legutoljára letett lapra. Duplázás vagy triplázás esetén a másik kezében levő lapokat összefogva tegye le a bűvész a legutoljára letett lapra. (Ha még nincs letett lap, akkor a bűvész csak leteszi a másik kezében levő lapot vagy lapokat, úgy hogy a lapokat egyszerre összefogja, és nem fordítja meg.) Ezután a bűvész felhívja a néző figyelmét, hogy a 13 darab lapot 13!=6227020800 féleképpen lehetett összekeverni, így nagyon kicsi annak az esélye, hogy a csomag összekeverése előtt a papírra írt sorrend megegyezik az összekevert csomagban levő lapok sorrendjével. Ezután a bűvész egyezteti a nézővel a papírra írt sorrendet a csomagban a lapok sorrendjével, és TA-DAM, a néző nagy meglepődéssel tapasztalja, hogy a két sorrend egyezik.

Magyarázat: Amikor a bűvész a mutatvány első része után megigazítja a csomagot, akkor a bűvész a lapokat valamilyen sorrendben rakja össze, és a bűvész ezt a sorrendet írja fel a papírra jóslatként. A mutatvány második részében lényeges, hogy a bűvész a néző „szimpla”, „dupla”, „tripla” utasításai alapján páros sokszor vagy páratlan sokszor keveri össze ezt a 13 lapból álló kártyacsomagot. (Ezt a nézőnek nem kell tudnia.) Ugyanis a második részben, amikor a bűvész hátlappal lefelé teszi le a lapokat, akkor egy-egy ilyen keverés során a lapok sorrendje csak megfordul, de igazából más változás nincs a lapok sorrendjében. Így a második részben páros sokszori keverés után a csomagban a lapok sorrendjét egyik irányból (felülről, ha a papírra írt sorrend is így van leírva) számolva kell egyeztetni a papírra írt jóslattal, páratlan számú keverés után a lapok sorrendjét másik irányból (alulról, ha a papírra írt sorrend is így van leírva) számolva kell egyeztetni a papírra írt jóslattal. A mutatvány első részét azért kell bemutatni a bűvésznek, hogy a nézőben tudatosuljon az, hogy a lapokat a csomagban így is tetszőlegesen össze lehet keverni.